HeTree/MevakerConcSen huggingface dataset:
(2) עוד העלה משרד מבקר המדינה כי תקופת ההעסקה הרשומה בכתב המינוי אינה מכסה על פי רוב את פרק הזמן הנדרש להשלמת המשימות הכלולות בהוראה והפעילויות האקדמיות הנלוות אליה.
ות"ת ציינה בתשובתה, כי בהנחיותיה החדשות נעשה שינוי, כך שניתן להאריך את תקופת המינוי של המורים בחודש נוסף בכל סמסטר, דהיינו עד לחמישה חודשים וחצי.
משרד מבקר המדינה מעיר ל וות"ת כי עליה לוודא שתוקפם של חוזי ההעסקה של המורים יהיה בהתאם לתקופה הנדרשת מהם למילוי הדרישות האקדמיות של המכללות השונות, וכי שכרם ישולם להם בצורה שתשקף את היקף העסקתם האמתי.
קליטת מורים מן החוץ הנחיות ההעסקה של המל"ג אינן מתייחסות להליך קליטה של מורים מן החוץ.
לפי ההנחיות, המורים הם חברי סגל אקדמי בכיר במוסד להשכלה גבוהה אחר או שהם מומחים בתחומם ואמורים ללמד סמסטר אחד או שניים במשך שנת לימודים אחת.
36 יצוין כי החל משנת 2014 אין צורך באישור לנושא זה.
השינוי הוא ביזמת ות"ת, עקב הרצון לייעל את ההתנהלות מול המוסדות ולאור היקף כוח האדם בוות"ת המטפל בנושא.
שם הדוח: המועצה להשכלה גבוהה - פיקוח ות"ת על העסקת הסגל האקדמאי הבכיר ומורים מן החוץ מסגרת הפרסום: דוח שנתי 65ג שנת פרסום: התשע"ה- 2015 כאמור, בפועל חלק מהמורים מועסקים במכללות במשך שנים רבות בהיקף משרה גבוה, ורובם אינם מועסקים במוסדות אחרים.
קבלתם להוראה נעשתה ללא הליך מוסדר, הכולל אמות מידה לבחירה ומבטא הוגנות, שקיפות ושוויון הזדמנויות בבחירה.
משרד מבקר המדינה העלה, כי לכל מכללה שיטה משלה למינוי מורים מן החוץ.
המכון בחולון למשל ניסח נוהל להעסקתם, ואילו מכללת ספיר ומכון לב לא קבעו הליך מינוי כלשהו.
לדעת משרד מבקר המדינה, על מל"ג לפרסם בהקדם הנחיות למכללות השונ ות לגבי הליך המינוי של מורים מן החוץ.
על המכללות השונות לקבוע הליך מינוי הכולל אמות מידה לבחירה, ולוודא שההליך לבחירת המועמדים ייעשה בשקיפות, בהוגנות ומתוך שוויון הזדמנויות.
המכון בחולון : כדי לבחון את יישום הנחיות ההעסקה של המל"ג, את נוהל מורים מן החוץ במכון בחולון ואת היקף שעות ההוראה של המורים, נבדקו בביקורת 15 תיקי מורים המלמדים בו.
להלן הממצאים שעלו בבדיקה: ב-14 מתוך 15 תיקי המורים שנבדקו חרגה תקופת ההעסקה מהרף העליון שקבעה המל"ג - שנה אחת - כאשר במקרים מסוימים היא אף הגיעה ל-15 שנים.
יתרה מכך, חלק מהמורים מועסקים זה כמה שנים במשרות מלאות של 12 ש"ש.
נוהל מורים מן החוץ של המכון בחולון קובע, כי פקולטה או מחלקה המעוניינות להעסיק מורה מן החוץ יוודאו שיש בידן אישור לתקן העסקה, ויעבירו המלצתן לוועדת מינויים מוסדית למורים מן החוץ, שתדון במועמד ותקבע את התאמתו להוראה.
משרד מבקר המדינה העלה כי למרות האמור בנוהל מורים מן החוץ, אין ועדת מינויים מוסדית למורים במכון בחולון, והם מועסקים על פי המלצת דיקן הפקולטה או המחלקה.
במקרים שנבדקו במכון בחולון נמצאו מורים בעלי תואר ראשון שזו עבודתם היחידה, ולא נמצאה שום אסמכתא או חוות דעת בתיקיהם המצביעות על מומחיותם.
מכללת ספיר : משרד מבקר המדינה העלה כי במכללה מועסקים 48 מורים מן החוץ כבר למעלה מ-10 שנים, ועוד187 מורים מועסקים בתקופה של10-6 .
שנים משרד מבקר המדינה העלה, כי אין למכללת ספיר נוהל הקובע את הליך הקבלה של המורים, לרבות הקריטריונים לשיבוצם לקורסים.
כך, נמצאו מקרים שבהם התקבלו מורים חסרי השכלה אקדמית, ולא ברור כיצד נבדקה התאמתם לתפקיד ומה היה ההליך לקבלתם.
עוד עלה בבדיקה כי בחלק מ-16 תיקים אישיים של מוריםבמכללת ספיר שנבדקו, לא נרשם פירוט המעיד על השכלת המורה ועל ניסיונו התעסוקתי בעבר או בהווה.
לתיקים גם לא צורפו תעודות המעידות על ההשכלה שהמורים הצהירו עליה.
המועצה להשכלה גבוהה 1391 .
:שם הדוח המועצה להשכלה גבוהה - פיקוח ות"ת על העסקת הסגל האקדמאי הבכיר ומורים מן החוץ מסגרת הפרסום: דוח שנתי 65ג שנת פרסום: התשע"ה- 2015 משרד מבקר המדינה מעיר למכללת ספיר, כי בשל מספרם הרב של מורים מן החוץ המלמדים בה ומהווים את עמוד השדרה של סגל ההוראה, נדרש נוהל שיסדיר את קליטתם על פי קריטריונים ברורים וגלויים.
נוהל כזה יתייחס, בין השאר, לניסיונם המקצועי או לניסיונם בהוראה ויוודא כי יש להם הכשרה להוראה במכללה.
שכר המורים בהנחיות ההעסקה של המל"ג נקבעו ארבע רמות שכר בהתאם להשכלת המורה ולניסיונו המקצועי.
עוד נקבע בהן כי התעריף ליחידת הוראה מהווה תמורה מלאה עבור כל המשימות הכלולות בהוראה ופעילויות אקדמיות נוספות.
בדוח ממוצעי שכר ינואר המועבר לוות"ת, המוסדות מדווחים על המורים המועסקים בהם בחלוקה על פי רמות העסקתם.
בהנחיות ההעסקה של המל"ג לא נקבע מהי תקופת המינוי של המורה בכל סמסטר, ולכן נתנו המכללות פרשנות משל עצמן לתקופת המינוי וקבעו את פרק הזמן שעבורו ישולם השכר למורה (בין 13 שבועות ל-17 שבועות) בכל סמסטר.
בדוח ממוצעי שכר ינואר של כל שנה ות"ת מבקשת מהמוסדות לדווח לה על ממוצע השכר ליחידת הוראה ששולם למורים במהלך הסמסטר, ומשווה אותו ללוחות השכר שהיא מפרסמת.
משרד מבקר המדינה העלה כי ות"ת אינה דורשת מהמוסדות הסברים בנוגע לפערים שמתגלים בין דיווחי המוסדות על השכר ליחידת הוראה לבין לוחות השכר.
משרד מבקר המדינה מעיר למל"ג כי עליה לתקן את ההנחיות שנקבעו לתנאי העסקת מורים מן החוץ, לוודא שהן ברורות ומלאות ולעמוד על יישומן.
ראוי גם כי ות"ת תבדוק באופן מדגמי פירוט של חוזי העסקה, כתבי מינוי ותלושי שכר, על מנת לוודא שההנחיות מיושמות כנדרש.
בהנחיות ההעסקה של המל"ג נקבע כי "יחידת ההוראה למורים מן החוץ הינה שעת הוראה פרונטאלית או 2 שעות תרגול/הדרכה בשבוע במשך סמסטר".
נמצא כי בנוהל מורים מן החוץ של המכון בחולון נקבעה מתכונת חישוב שונה לעניין השכר.
כתוצאה מכך, שוויין של שעות ההוראה שלא שולמו, על ידי המכון בחולון למורים מן החוץ, כנדרש, מסתכם בכ-2.
על ות"ת לוודא כי הסכם ההעסקה בין המכללה למורה הנו הסכם ברור ומפורט.
בהקשר זה משרד מבקר המדינה מוצא לנכון לשבח את מכללת תל-חי בכל הנוגע להעסקת המורים מן החוץ - נמצא כי המכללה מקפידה על מילוי הנחיותיה של המל"ג.
עוד נמצא כי הסכם ההעסקה אשר נחתם בין המורים למכללה מספק הסבר ברור ביותר לדרך שבה מחושב שכרו של המורה, מפרט את זכויותיו של המורה על פי חוק ומשקף את הנחיות המל"ג בנושאים אלה.
בהנחיות ההעסקה של המל"ג נקבע כי שכרם של המורים מן החוץ המלמדים במכללות יהיה בשיעור של 80% משכרם של אלו בדרגות המקבילות באוניברסיטאות.
שם הדוח: המועצה להשכלה גבוהה - פיקוח ות"ת על העסקת הסגל האקדמאי הבכיר ומורים מן החוץ מסגרת הפרסום: דוח שנתי 65ג שנת פרסום: התשע"ה- 2015 יצוין כי ההנחיות אינן קובעות שתכולת מטלות ההוראה של מורה מן החוץ במכללה מצומצמת מזו של מורה מן החוץ באוניברסיטה, לכן עולה השאלה מה הסיבה שבעטיה שכר המורים במכללות נמוך יותר.
מציאות כזאת עלולה ליצור תמריץ להוראה באוניברסיטאות על פני הוראה במכללות, ולהוביל לחוסר שוויון ביכולת המכללות לגייס מורים איכותיים.
בתשובתה למשרד מבקר המדינה ציינה ות"ת כי "ככלל תנאי העסקה באוניברסיטאות ובמכללות שונים הן מבחינת מטרות, מאפיינים ובשל הרקע ההיסטורי להקמתם של מוסדות אלו המשפיע על מסגרות העסקה".
לדעת משרד מבקר המדינה, ראוי שוות"ת תבחן את הפערים בתנאי שכרם של המורים מן החוץ במכללות לעומת האוניברסיטאות, ותבדוק את הדרכים שיבטיחו העסקת מורים איכותיים הן במכללות והן באוניברסיטאות.
בתשובתה למשרד מבקר המדינה ציינה ות"ת כי היא "ביקשה לתת מענה לבעיות במצב הקיים, ות"ת החליטה.
להוסיף להנחיותיה מסלול העסקה חדש סגל עמית אשר נשען על עקרונות מסלול עמיתי הוראה באוניברסיטאות".
במסלול זה זכאים המורים להחזר הוצאות ולהפרשות סוציאליות כמקובל לחבר סגל במשרה, היקף העסקה של שני סמסטרים37 במסלול זה הוא 12 חודשים כך שישנו רצף העסקה המזכה אותם בדמי הבראה שנתיים ושכרם משולם לפי טבלאות השכר של ות"ת הנותנות ביטוי לוותק ההוראה של כל מורה.
משרד מבקר המדינה מעיר לוות"ת כי הפתרון שמוצע במסלול סגל עמית יעיל רק עבור אלה המועסקים לפיו, וכי מצבם של המועסקים במסלול מורים מן החוץ לא השתפר כתוצאה משינוי זה.
יתרה מכך, לאור השונות הרבה בשכרם של המורים במכללות, הנובעת מחישוב תקופת המינוי והשכר, העסקה במסלול של סגל עמית - כדאית עבור מורים במכללות מסוימות וכדאית פחות עבור אחרים.
מערכת ההשכלה הגבוהה בישראל תלויה בראש ובראשונה באיכות המקצועית של הסגל האקדמי שלה; הקפאת התקציבים בשנים 2010 -2000 והורדת שכר הלימוד לסטודנטים יצרו מצוקה תקציבית שהביאה לצמצום היקף הסגל האקדמי הבכיר הקבוע.
לכן חשוב לוודא שחברי הסגל הבכיר ממלאים אחר חובת שעות ההוראה שלהם ושהמוסדות להשכלה הגבוהה ממצים את המשאבים העומדים לרשותם.
'א' + ב המועצה להשכלה גבוהה 1393 .
:שם הדוח המועצה להשכלה גבוהה - פיקוח ות"ת על העסקת הסגל האקדמאי הבכיר ומורים מן החוץ מסגרת הפרסום: דוח שנתי 65ג שנת פרסום: התשע"ה- 2015 בפועל נמצאו חריגות ניכרות בהיקף שעות ההעסקה של חברי הסגל הבכיר, ומתברר שרבים מהם אינם ממלאים אותן כנדרש, לכן נדרשת השלמה של שעות ההוראה החסרות הנעשית באמצעות העסקת אנשי סגל נוספים, לא פעם כמורים מן החוץ, ותקציב נוסף.
מצב דברים זה גורם לחוסר יעילות ולבזבוז כספי ציבור; ות"ת ידעה עליו אך לא נקטה צעדים למניעתו.
על ות"ת להקפיד לדרוש מהמוסדות לתקן את החריגות שהתגלו אצלם ולשקול להפעיל אמצעי אכיפה, לרבות סנקציות כלכליות כלפי המוסדות שמתעלמים מהנחיותיה.
לסגל האקדמי במוסדות להשכלה גבוהה תפקיד מרכזי בהכשרת כוח אדם איכותי ומתקדם לפיתוח הכלכלה, המחקר המדעי ולמוביליות החברתית במדינת ישראל.
התגלו גם ליקויים רבים בהתנהלות המכללות בנוגע לתהליך מינוי חברי הסגל הבכיר, אשר נעשה ללא הליך מוסדר הכולל אמות מידה של איכות ומצוינות ואינו מבטא שקיפות, הוגנות ושוויון הזדמנויות בבחירה.
על כן מוטלות על המל"ג ועל ות"ת החובה והאחריות לטפל ביעילות, בהוגנות ובשוויוניות בסגל האקדמי, במיוחד בכל הקשור למינויו של דור צעיר וסגל עתידי מוכשר במוסדות להשכלה גבוהה.
הנתונים מצביעים על היקף העסקה ניכר של מורים מן החוץ במכללות, וכי בשנת 2012 הם היוו יותר מ- 40% מכלל משרות ההוראה במכללות המתוקצבות.
דוח זה מצביע על ליקויים רבים בתקופת העסקתם במעמד זה ובדרכי מינוים.
על ות"ת למלא את תפקידה כגוף המפקח והמבקר על מערכת ההשכלה הגבוהה, על מנת להבטיח מינהל תקין ולמנוע את החריגות שעלו בדוח זה.
על מנת לשפר את הפעלת סמכותה עליה להבטיח שיהיה ב ידיה בסיס נתונים שלם, אמין וזמין על הסגל האקדמי במוסדות, אשר יאפשר לה להפעיל בקרה ראויה ולקבל החלטות בצורה אחראית ומושכלת.
שם הדוח: משרד האוצר - אגף החשב הכללי - מאזן המדינה ליום 31.
13 - דוחות כספיים של משרדי ממשלה מסגרת הפרסום: דוח שנתי 65ג שנת פרסום: התשע"ה- 2015 מבוא .
הדוחות הכספיים של הממשלה מושתתים הלכה למעשה על שלוש חוליות: הוועדה לתקינה חשבונאית ממשלתית (להלן - הוועדה), הקובעת את כללי החשבונאות והדיווח הכספי לממשלה; משרדי הממשלה השונים, העורכים את הדוחות הכספיים בהתאם לכללים שנקבעו4 ; ומשרדי רו"ח חיצוניים, המבצעים ביקורת על הדוחות הכספיים של משרדי הממשלה והגופים הכלולים בדוחות הכספיים של המדינה, בהנחייתו של אגף החשכ"ל.
בסוף יוני 2014 הגיש שר האוצר למבקר המדינה את הדוחות הכספיים לשנת 2013 .
בחודשים מרץ-ספטמבר 2014 בדק משרד מבקר המדינה את אופן רישומם החשבונאי של נכסי המדינה והתחייבויותיה בדוחות הכספיים; את אופן ההנחיה המקצועית של אגף החשכ"ל את חשבי משרדי הממשלה הכפופים לו מקצועית; ואת אופן בחירת מערך רו"ח העורכים והמבקרים את הדוחות הכספיים והפיקוח עליהם.
הביקורת נעשתה באגף החשכ"ל ובדיקות השלמה נעשו בחשבויות של כמה משרדי ממשלה וגופים ממשלתיים ובהם משרד החינוך, משרד החוץ, משרד הרווחה, המשרד לבט"פ, השב"ס ובמשרדי רו"ח.
דוח זה מהווה גם דוח מעקב אחר תיקון ליקויים שצוינו בדוחות קודמים שפרסם משרד מבקר המדינה5 .
הכנת הדוחות הכספיים של משרדי הממשלה ויחידות הסמך .
חטיבת החשבונאות באגף החשכ"ל היא הגורם החשבונאי המרכזי המנחה מקצועית את כלל משרדי הממשלה ויחידות הסמך בנושאי החשבונאות ו הדיווח הכספי.
הנחיות מקצועיות אלה יכולות להיקבע, בין השאר, באמצעות (א) קביעת תקן חשבונאות ממשלתית על ידי הוועדה לתקינה חשבונאית ממשלתית בראשות נציג החשכ"ל (ראו להלן); (ב) הוראות תקנות כספים ומשק (להלן - תכ"ם) שמוציא החשבונאי הראשי6 ; )(ג נהלים שהחשבונאי הראשי קובע ומעביר לחשבויות משרדי הממשלה.
כללי החשבונאות והדיווח נועדו בין היתר לספק אחידות החיונית ליעילות ולאפקטיביות של המערכת הפיננסית והחשבונאית הממשלתית.
פעולות הבקרה וההנחיה שמקיימת חטיבת החשבונאות במשך השנה נועדו להבטיח כי חשבי המשרדים ומשרדי רו"ח הנותנים להם שירות ימסרו לה את דוחותיהם הכספיים לאחר שיכירו בפריטים החשבונאיים, ימדדו אותם, יציגו אותם, וייתנו להם גילוי בהתאם להנחיות המקצועיות שנקבעו.
4 לעתים משרדי הממשלה נעזרים ברואה חשבון חיצוני הנותן להם שירות של הכנה ועריכת הדוחות הכספיים (להלן רו"ח מסייע): נוסף על כך מועסקים רואי חשבון במשרדי ממשלה לצורך ביצוע עבודות שונות, לרבות ביקורת פנימית, בדיקת התחשבנויות, עבודות כלכליות ותמחיריות, ומתן חוות דעת מקצועיות לבתי משפט.
עומד בראש חטיבת החשבונאות באגף החשכ"ל משרד האוצר 331 .
:שם הדוח משרד האוצר - אגף החשב הכללי - מאזן המדינה ליום 31.
13 - דוחות כספיים של משרדי ממשלה מסגרת הפרסום: דוח שנתי 65ג שנת פרסום: התשע"ה- 2015 בהתאם להוראת תכ"ם2.
2 , הדוחות הכספיים של משרדי הממשלה נשלחים תחילה לחטיבת החשבונאות.
החטיבה בוחנת אותם ומאחדת את הדוחות הכספיים של משרדי הממשלה לדוחות הכספיים.
לאחר מכן נמסרת טיוטת הדוחות הכספיים להנהלת אגף החשכ"ל לקבלת הערותיה בנושא.
במידת הצורך פונה החטיבה לחשבי המשרדים לשם קבלת תיקונים והבהרות בנוגע לנתונים החשבונאיים.
הבקרה על הדוחות הכספיים של הממשלה .
הטיפול בליקויים שהעלו רו"ח המבקרים 1.
לצורך הגברת איכותו ואמינותושל המידע הכספי בממשלה הורה החשבונאי הראשי 7 כי בשנה הראשונה למינוי רו"ח מבקר למשרד ממשלתי הוא יכין דוח ליקויים מפורט (להלן - דוח הליקויים).
מתכונתו והיקפו של דוח זה ייקבעו בתיאום עם החשבונאי הראשי, ועלות ההתקשרות עם רו"ח המבקר תמומן במלואה מתקציב החשכ"ל בשנה שבה הוכן הדוח.
על דוח הליקויים לכלול את רשימת הליקויים המהותיים, אם יש ליקויים כאמור, המונעים מרו"ח המבקר לתת חוות דעת חלקה8 .
על הדוחות הכספיים של המשרד הממשלתידוח הליקויים יושתת בעיקר על סקירת הדוחות הכספיים של המשרד תוך התייחסות למערך הבקרה הפנימית שלו.
עוד נקבע כי דוח רו"ח המבקר על הדוחות הכספיים יועבר לחשכ"ל.
הביקורת העלתה כי דוחות הליקויים אינם נמצאים בידי חטיבת החשבונאות.
החטיבה אף אינה מתעדת את הכנתם ואינה מבצעת מעקב מרוכז אחר תיקון הליקויים המועלים בהם.
עוד נמצא כי החטיבה לא קבעה ולא פרסמה מתכונת אחידה להיקפו ותוכנו של דוח הליקויים המפורט, אשר תשמש קו מנחה לבדיקה הנדרשת.
בתשובת החשבונאי הראשי רו"ח עוזי שר מדצמבר 2014 (להלן- תשובת החשכ"ל, תשובת אגף החשכ"ל או תשובת חטיבת החשבונאות) נמסר כי "הדוחות הכספיים של המשרדים הם בראש ובראשונה של המשרד וחשב המשרד חותם על הדוחות יחד עם מנכ"ל המשרד.
דוח הליקויים מוכן על ידי גורם מקצועי בלתי תלוי - רו"ח המבקר, הדוח מוגש למשרד וכולל בדרך כלל גם ליקויים הקשורים לאגפים שונים של המשרד ולכן אין מקום לאגף החשב הכללי להיות מעורב בתיקון ליקויים אלו אלא להנהלת המשרד בלבד.
במקום בו המשרדים רואים צורך להתייעץ עם אגף החשב הכללי בנקודות שעלו בדוח הליקויים הם פונים ומתייעצים נקודתית".
משרד מבקר המדינה מעיר כי תשובת החשכ"ל אינה עולה בקנה אחד עם ההנחיה על העברת הדוחות הכספיים לחשכ"ל.
נוכח תפקידו כשומר הסף של .
": "ביקורת חיצונית על הדוחות הכספיים 8 חוות דעת בלא הסתייגות של המבקרים מהמוצג בדוח.
13 - דוחות כספיים של משרדי ממשלה מסגרת הפרסום: דוח שנתי 65ג שנת פרסום: התשע"ה- 2015 שלמות ונאותות ההוצאה הכספית במשרדי הממשלה ושל הניהול התקין של המערך החשבונאי בממשלה, יש מקום שיעקוב, בהיקף שיקבע, אחר דוחות הליקויים של רו"ח המבקרים.
בהתאם לתקנות רואי-חשבון (דרך פעולתו של רואה -חשבון), התשל"ג -1973 (להלן- תקנות רואי חשבון), בדבר חוות הדעת שנותן רו"ח המבקר בכל הנוגע לנאותות הדוחות הכספיים כאשר יש ליקויים בנתונים הכספיים המצויים בדוחות הכספיים, רו"ח מחויב להסתייג9 מפריטים מסוימים או מהדוח הכספי כולו, להימנע ממתן חוות דעת על הדוח10 או לתת חוות דעת שלילית11.
מעיון בדוחות הכספיים לשנת2013 עולה כי מתוך86 ,משרדי ממשלה ויחידות סמך60 מינו רו"ח מבקר.
בדוחות של6 מתוך22 משרדי ממשלה שאותם ביקר רו"ח מבקר הובאו הסתייגויות בחוות הדעת; ובדוח של משרד החינוך נמנע רו"ח המבקר מלתת חוות דעת על נכונות הנתונים הפיננסיים המוצגים בדוח (ההימנעות ממתן חוות הדעת נמשכת זה כחמש שנים).
בפגישה שהתקיימה בנובמבר 2014 עם נציגי משרד מבקר המדינה מסר החשבונאי הראשי של משרד החינוך כי היקף שעות הביקורת שניתן בכל שנה לרו"ח המבקר בשנים 2013 -2009 היה כ-500 שעות.
בשנה הראשונה לפעילותו מסר רו"ח המבקר את דוח הליקויים המפורט, ובשנים שלאחר מכן את חוות דעתו על הדוחות הכספיים.
החשבונאי הראשי של משרד החינוך הוסיף כי בדוח הביקורת המפורט שהכין רו"ח המבקר לפני כחמש שנים נבחנו הנהלים הנהוגים במשרד וכן האמצעים והמערכות הטכנולוגיות המסייעים בתהליכים הבאים לידי ביטוי בנתונים כספיים הנמצאים בדוחות הכספיים.
הסיבות להימנעות ממתן חוות דעת על הדוחות הכספיים חוזרות על עצמן בחמש השנים הללו וקשורות לליקויים שהועלו עוד בדוח הביקורת המפורט.
מבדיקת משרד מבקר המדינה עולה כי הסיבות הן, בין היתר, חוסר בראיות ביקורת מספיקות להתאמה בין .
9 לפיתקנות רואי -חשבון (דרך פעולתו של רואה -חשבון), תשל"ג-1973 , רואה חשבון יכתוב בחוות דעתו הסתייגות מן הדוח הכספי או מפריט שבו, לפי העניין, שלגביהם הוא סבור, ל נוכח הביקורת שעשה כי התקיים אחד מאלה: (1) הדוח הכספי אינו ממלא אחר כללי החשבונאות המקובלים; (2 ) אין בדוח הכספי גילוי נאות של ענין הדרוש כדי לשקף בצורה נאותה את מצב העסקים של המבוקר ואת תוצאות פעולותיו; (3 ) הסכום שבדוח הכספי או האופן שהוצג בו פריט כל שהוא אינם נכונים; (4 ) כללי החשבונאות לא הוחלו כדרך שהוחלו לתקופת הדוח הקודם, זולת אם ניתן בדוח הכספי גילוי נאות לשינוי ולהשפעתו, ורואה-החשבון סבור שהשינוי מוצדק לאור כללי חשבונאות מקובלים; (5 .
) הדוח הכספי אינו ערוך בהתבסס על ספרי החשבון של המבוקר 10 לפיתקנות רואי -חשבון (דרך פעולתו של רואה -חשבון), תשל"ג -1973 , רואה חשבון יכתוב בחוות הדעת כי הוא נמנע מלחוות דעה על דוח כספי או על פריטים מסוימים שבו, אם נתקיים אחד מאלה: (1) הוא לא קיבל את כל הידיעות והביאורים שהיו דרושים לו לחוות דעתו על אותו דוח או אותם פריטים שבו; (2 ) הוא לאעשה בקורת בהיקף הדרוש לשם מתן חוות-דעת בין בשל הגבלה שהגביל אותו המבוקר ובין בגלל כל טעם אחר; (3 ) הוא לא קיבל אתהידיעות הדרושות לו כדי להעריך תוצאותיו של אירוע העשוי, לדעתו, להשפיע על המצב העסקי של המבוקר או על תוצאות פעולותיו המשתקפות באותו דוח כספי; (4 ) אין אפשרות לקבוע לפי רשומותיו של המבוקר אם הדוח הכספי אכן משקף בצורה נאותה את מצב עסקיו של המבוקר ואת תוצאות פעולותיו.
11 אם הדוח הכספי אינו משקף נכונה את מצב עסקי החברה או את תוצאות פעולותיה, אואם הוא מטעה, על רואה החשבון לכתוב חוות דעת שלילית לגביו.
13 - דוחות כספיים של משרדי ממשלה מסגרת הפרסום: דוח שנתי 65ג שנת פרסום: התשע"ה- 2015 המערכות הייעודיות שמשרד החינוך משתמש בהן- לרבות מערכת שכר המורים, מערכת תשלומים מרכזית ומערכת מרכז הבדיקה לבחינות (מרב"ד) - ובין הנתונים הכספיים.
בתשובת משרד החינוך מדצמבר 2014 נמסר כי בשנת2014 ביצע המשרד שני תהליכים הרלוונטיים לממצאי משרד מבקר המדינה: 1 .
מיפוי מערך השכר של עובדי ההוראה במשרד החינוך וקיום ביקורת על מערך זה; 2 .
סקר סיכונים בחשבות משרד החינוך נושא ריבוי מערכות המחשוב המשתתפות בתהליך השכר עלה כנושא מרכזי בתהליכים האמורים.
בעקבות כך החליטה החשבת הכללית לקדם הקמת צוות משות ף למטה החשכ"ל, לאגף התקציבים במשרד האוצר ולמשרד החינוך לבחינת דרכי ההתמודדות עם הסיכון הנובע מהליקויים במערכות המחשוביות ובממשקים ביניהן.
לדעת משרד מבקר המדינה, נוכח ההיקף התקציבי הגדול של משרד החינוך, קיימת חשיבות יתרה לתיקון הליקויים שהועלו בדוחות רו"ח המבקרים.
אין להשלים עם מצב שבו רו"ח המבקר נאלץ להימנע או להסתייג בחוות דעתו על הדוחות כספיים של משרד ממשלתי עקב חוסר התקינות בבקרה הכספית.
ריבוי מערכות עזר המספקות נתונים כספיים ואינן מאפשרות נתיבי בקרה נאותים מצביע על ח ולשה מהותית בבקרות הפנימיות המקשה על בדיקת הפעילות הכספית שמתבצעת במשרד.
על מנכ"לית משרד החינוך החתומה על הדוחות הכספיים של המשרד, החשבת הכללית וחטיבת החשבונאות לפעול ביתר שאת על מנת לחזק את הבקרות הפנימיות במערכות העזר שבהן משתמש משרד החינוך.
זאת, כחלק ממערך הדיווח והבקרה של משרד החינוך שנועד לשקף באופן נאות את פעילות המשרד ולהציגה בצורה תקינה ועל פי כללי החשבונאות המקובלים בדוחותיו הכספיים.
אגף החשכ"ל ציין בתשובתו כי "חטיבת חשבונאות ודיווח עורכת מעקב של הסתייגויות במשרדים, המעקב מבוצע בכל שנה ואף מתבצעת ה שוואה בין השנים.
האחריות הכוללת על הדוח הינה של המשרד הממשלתי ועליו בסיוע רואה החשבון המבקר לתקן את הליקויים ואין זה מתפקידו של אגף החשב הכללי, למעורבות החשב הכללי השלכות תקציביות ותפעוליות".
לדעת משרד מבקר המדינה, נוסף על חובת המשרד הממשלתי לתקן את הליקויים ראוי כי חטיבת החשבונאות, האחראית להכנת הדוח הכספי המאוחד של ממשלת ישראל, והמנחה המקצועית של החשבונאים במשרדים, תפעל לטיוב הדוחות המופקים במשרדים השונים, שהם הבסיס להכנת הדוח המאוחד.
זאת ועוד, אגף החשכ"ל אחראי לתקינות ויעילות ניצול המשאבים הציבוריים וה נכסים שהועמדו לרשות משרדי הממשלה; משכך, קיימת חשיבות גבוהה לכך שינצל את כל הכלים העומדים לרשותו, ובכלל זה יעקוב ויפעל לתיקון הממצאים העולים בדוחות הליקויים על מנת לוודא כי המשרדים אכן פועלים ביעילות ובתקינות תוך הפעלת אמצעי בקרה נאותים.
בדוח 64 גקבע מבקר המדינה12 כי "חתימה של שר האוצר על הדוחות הכספיים וחתימתו של כל שר על הדוחות הכספיים של משרדו, עשויות להגביר את מחויבותם של השרים .
12 ,מבקר המדינהדוח שנתי 64ג (2014" ), בפרקמאזן המדינה ל -31.
12 - הגירעון החשבונאי הממשלתי", עמ' 271-253.
13 - דוחות כספיים של משרדי ממשלה מסגרת הפרסום: דוח שנתי 65ג שנת פרסום: התשע"ה- 2015 לשאת באחריות לפעילויות משרדיהם ולתוצאות הכספיות של פעילויות אלה, ולהגביר את המודעות של כל שר בנוגע לכך".
בתשובתו לדוח 64 ג מסר החשכ"ל כי "חתימת שר במשרד הינה לדעתנו נושא שיש לבחון היטב".
בתשובה שמסר שר החינוך הרב שי פירון בדצמבר 2014 נכתב כי "על הדו"חות הכספיים ואיחודם הוחלט על ידי החשבונאי הראשי בחשב הכללי, כי מי שחותם על הדוחות הם אנשי מקצוע במשרד ומורשי חתימה.
נכון להיום אין בקשה לחתימת שר על הדוחות בכל משרדי הממשלה.
הדוחות הכספיים של המשרד הם 'בהמנעות כללית' כלומר עדיין לא בשלים להכרה".
משרד מבקר המדינה שב ומציין כי לנוכח תמונת המצב העולה מהדוחות הכספיים של משרד החינוך מתחזק הטעם שבהוספת חתימת השרים על גבי הדוחות הכספיים של משרדיהם.
זאת, במטרה להגביר את האחריות לניהול התקין של הדוחות הכספיים של משרדי הממשלה.
בישראל אומצו לגבי חברות ציבוריות, גופים מוסדיים, תאגידים בנקאיים וחברות ממשלתיות כללים מסוימים מחוק סרבנס - אוקסלי, חוק פדרלי של ארצות הברית שנחקק בשנת 2002 (להלן- הסוקס) 13.
החוק נועד לחזק את הממשל התאגידי וקבע בין השאר כי רו"ח מבקר חייב לבקר גם את הבקרה הפנימית, להעריך את האפקטיביות שלה וחולשותיה לתום שנת הדיווח ולמסור לציבור דיווח על ממצאי ההערכה.
לשכת רואי החשבון בישראל פרסמה בפברואר 2011 את תקן ביקורת103 בדבר ביקורת של בקרה פנימית על דיווח כספי המשולבת עם ביקורת של דוחות כספיים; בהתאם לתקן 103 , רואה החשבון המבקר ידווח על החולשות המהותיות שגילה בבקרה הפנימית בדוח נוסף הצמוד לדוחות הכספיים.
על משרדי ממשלה אינם חלים כללי הסוקס ותקן 103 , אלא כאמור הוראת החשבונאי הראשי לרו"ח המבקר להכין דוח ליקויים מפורט.
בתשובת אגף החשכ"ל נמסר כי "הערות רואי החשבון לעניין ההצגה החשבונאית ניתנו בדוח מבוקר במסגרת חוות דעתו.
דוח הליקויים הינו מסמך פנימי של התארגנות המשרד במסגרת המעבר משיטת עבודה אחת (בסיס מזומן ועבודה ללא בקרה של רו"ח חיצוני) לשיטה חדשה, הערות המתייחסות לעניין בקרה פנימית הינן הערות שמרביתן היו צריכות לעלות כבר במסגרת מנגנוני הביקורת הקיימים בממשלה".
אגף החשכ"ל הוסיף כי ישקול את הנושא לאחר השלמת המעבר המלא לדיווח על בסיס מצטבר והתארגנות של המשרדים לתהליכי דיווח.
לדעת משרד מבקר המדינה, דוח הליקויים המפורט ממלא למעשה את מקום הוראות הסוקס במשרדי הממשלה.
משכך, ראוי לתת גילוי לציבור בדבר הליקויים שמצא רו"ח המבקר במשרדי הממשלה במסגרת הדוח.
על אגף החשב הכללי לאפיין את מתכונתו, היקפו ותוכנו של דוח הליקויים המפורט גם בהתייחס לבקרה הפנימית של המשרד המבוקר ולהורות לרו"ח המבקר לדווח על ממצאיו בדוח שיתפרסם בצמוד לדוחות הכספיים של המשרד.
מתן גילוי כאמור יכול להוות תמריץ נוסף לתיקון הבקרה הפנימית במשרדי הממשלה ודרכי עבודתם.
745, enacted July 29, 2002- Oxley Act Of 2002, (Pub.
13 - דוחות כספיים של משרדי ממשלה מסגרת הפרסום: דוח שנתי 65ג שנת פרסום: התשע"ה- 2015 בקרת איכות על רו"ח המבקרים בשנים האחרונות נוהגות חברות ציבוריות לבצע בקרת איכות על עבודתם של משרדי רו"ח המבקרים באמצעות משרדי רואי חשבון אחרים - "סקירת עמיתים", על מנת שרו"ח המבקרים יתייחסו באופן מקצועי יותר לעבודת הביקורת.
אמנם בקרת האיכות כרוכה בתוספת עלות, אך היא עשויה להשתלם בשל התועלת הגלומה בה.
לדעת משרד מבקר המדינה, ראוי שהחשכ"ל ישקול לאמץ את החלתה של בקרת איכות על עבודת הביקורת של משרדי רואי החשבון המבקרים .
בתשובת החשכ"ל נמסר כי האגף בהחלט רואה ערך מוסף בבקרת איכות עבודת רואי החשבון המבקרים.
עם זאת, נוכח העובדה שתהליך המעבר לדיווח על בסיס מצטבר טרם הסתיים ונוכח הנטל התקציבי הנוסף שהושת על המשרדים לצורך הגשת דוחות מבוקרים נראה שיש להמתין עם יישום ההמלצה.
טיפול בניגודי עניינים של רו"ח מבקרים מעקב אחר זהות רו"ח במשרדי הממשלה 14 סדרי ניהול מאגר של רו"ח : בשנת 1998 הקים החשכ"ל מאגר מרכזי של משרדי רו"ח.
נקבע כי כל התקשרות של משרד ממשלתי לקבלת שירותים ממשרד רו"ח (מבקר או מסייע) תיעשה באמצעות פנייה למאגר לצורך קבלת רשימת רואי החשבון שאליהם עליו לפנות לצורך קבלת הצעות.
אולם אם ועדת המכרזים של המשרד הממשלתי קבעה כי ההתקשרות תתבצע באמצעות מכרז פומבי או באמצעות פטור ממכרז15 על המשרד לפעול על פי קביעתה.
סדרי שליפת שמות רו"ח : באגף החשכ"ל פועלת ועדת מאגר השולפת מהמאגר, לאחר סינון על פי פרמטרים מסוימים16 , שמות של רואי חשבון.
סבב מחזורי הוגן : העיקרון המנחה את פעולתו של המאגר הוא שפנייה לקבלת הצעות של רו"ח אמורה להתבצע במידת האפשר בסבב מחזורי, באופן הוגן המקנה את מרב היתרונות למשרד המזמין.
מבין שמות רו"ח שנותרו לאחר הסינון, מדרג החשכ"ל את 15 רו"ח אשר ביצעו את המספר הקטן ביותר של עבודות עבור משרדי ממשלה במסגרת מכרזים קודמים.
תחילה נכללים המשרדים אשר לא זכו בעבודה כלל, ואם לא די בהם כולל החשכ"ל ברשימה משרדים נוספים, שהיקף עבודתם עבור משרדי הממשלה היה הקטן ביותר.
ועדת המאגר מודיעה על .
14 ,ראו מבקר המדינה דוח שנתי 56ב (2006 " ), בפרק העסקת רואי חשבון על ידי גופים שלטוניים", עמ' 133-152.
15 לפי תקנות חובת המכרזים, התשנ"ג-1993.
16 אחד מחברי הוועדה שולף מתוך המאגר הממוחשב את כל המשרדים בעלי ההתמחות שלדברי המשרד הממשלתי דרושה לצורך ביצוע העבודה.
לאחר מכן שולף חבר הוועדה את המשרדים שבהם מספר רואי חשבון ומתמחים גדול די הצורך (עוצמת משרד רואי החשבון) לספק את היקף שעות העבודה המבוקש.
13 - דוחות כספיים של משרדי ממשלה מסגרת הפרסום: דוח שנתי 65ג שנת פרסום: התשע"ה- 2015 .
הכללת רו"ח ברשימה הסופית לרו"ח ולמשרד המזמיןהמשרד המזמין הוא שבוחר את רואה החשבון מבין השמות שנשלפו.
2 - כללים להקמת רשימתמציעים (מאגר) ולניהולה, נקבע שעל מפעיל המאגר ליצור כלי פיקוח ובקרה לבחינת השאלה אם קיום המאגר, איכותו ודרכי ניהולו עונים על הצורך שלשמו הוא הוקם.
בין היתר, ההוראה קבעה שיש להפיק בכל שישה חודשים דוח התפלגות של העבודות שניתנו לרואי החשבון הנכללים במאגר, ובו מוצגים נתונים על מספר העבודות האמורות באותו מועד בהשוואה לשנים קודמות.
עוד קבעה ההוראה כי יש להפיק אחת לשנה דוח ביצוע שנועד לבחון אם הושג סבב מחזורי הוגן.
על דוח הביצוע להציג ניתוח של השימושים במאגר, ומוצגים בו בנפרד נתונים על העבודות שביצעו ספקים בכל תחום התמחות, תת-תחום התמחות ורמת התמחות.